smcproject/ml-wiki-sentences huggingface dataset:
സർക്കാർ ആശുപത്രികളിൽ പ്രസവിച്ച അമ്മമാർക്ക് 42 ദിവസവും നവജാത ശിശുക്കൾക്ക് 30 ദിവസവും സൌജന്യ ചികിത്സ.
നവജാത ശിശുവിന് അസുഖം മൂലം ആശുപത്രിയിൽ കിടക്കേണ്ടിവന്നാൽ 30 ദിവസം പ്രായം വരെ മേൽ പറഞ്ഞ എല്ലാചെലവുകളും സൌജന്യമായിരിക്കും.
സൗജന്യഭക്ഷണം
പ്രസവശേഷം സ്തീക്ക് പ്രാതൽ, തദ്ദേശീയമായി ലഭിക്കുന്ന പഴവർഗങ്ങൾ.
ഉച്ചഭക്ഷണം, ചായയും ലഘുഭക്ഷണവും, അത്താഴം എന്നിവ സൌജന്യമായി നൽകാൻ ഈ പദ്ധതി നിർദ്ദേശിക്കുന്നു.
സാധാരണ പ്രസവത്തിന് വിധേയയാവുന്ന സ്ത്രീക്ക് പ്രസവശേഷം മൂന്നുദിവസം വരെയും സിസേറിയൻ പ്രസവത്തിനു വിധേയയാവുന്ന സ്ത്രീക്ക് പ്രസവശേഷം ഏഴുദിവസം വരെയും ആണ് ഈ ആനുകൂല്യം ലഭിക്കുക.
സാമ്പത്തികസ്രോതസ്സ്
ഈ പദ്ധതി നടപ്പാക്കുന്ന ആശുപത്രികൾക്ക് സാധാരണ പ്രസവത്തിന് 1650 രൂപയും സിസേറിയൻ പ്രസവത്തിന് 3300 രൂപയും ഗവർണ്മെന്റിൽ നിന്ന് ലഭിക്കുന്നു.
പ്രസവശേഷം സ്ത്രീകൾക്ക് ഭക്ഷണം നൽകുന്നതിന് ഒരു ദിവസം പരമാവധി 100 രൂപ എന്ന കണക്കിൽ നിലനിർത്തിയിരിക്കുന്നു.
പരമാവധി നിശ്ചിത എണ്ണം വരെ എന്ന പരിധി വെയ്ക്കാതെ എല്ലാ പ്രസവങ്ങൾക്കും ധനസഹായം നൽകുന്നതിനാൽ ഇത് ജനസംഖ്യാനിയന്ത്രണപരിപാടിയെ ദോഷകരമായി ബാധിക്കുമെന്ന് ആശങ്ക ഉയരുന്നു സ്ഥിതി
ഭരതത്തിൽ ജനിച്ച് ഒരു വർഷത്തിനകം 13ൽക്ഷം കുട്ടികൾ മരിയ്ക്കുന്നു.
ഇതിലെ മുക്കാൽ ഭാഗവും പ്രസവിച്ച ആദ്യ ആഴ്ചയിൽ തന്നെ സംഭവിക്കുന്നു.
കേരളത്തിൽ പ്രസവിക്കുന്ന ഒരു ലക്ഷം അമ്മമരിൽ 60 പേർ മരിയ്ക്കുന്നു.
1000 കുട്ടികൾ ജനിയ്ക്കുമ്പോൾ 13 പേർ മരിയ്ക്കുന്നു.
തൃശൂരിലെ സർക്കാർ ആശുപത്രികളിൽ 2012 ആഗസ്റ്റ് 16ന് പദ്ധതി തുടങ്ങി.
അവലംബം പേജ്15, ഇൻസൈറ്റ് 2013 ജൂൺ ലക്കം http://www.leadthecompetition.in/CA/others/jssk.html Archived 2013-06-22 at the Wayback Machine .
http://angul.nic.in/JSY.pdf http://pib.nic.in/newsite/erelease.aspx?relid=72433
ജനനി ജുമർ
ജാർഖണ്ഡിലെ ഛോട്ടാ നാഗ്പൂർ പീഠഭൂമിയിലെ നാഗ്പുരി ശൈലിയിൽ ഉള്ള ഒരു നാടോടി നൃത്തമാണ് ജനനി ജുമർ (Janani Jhumar) .
ഇത് സ്ത്രീ കേന്ദ്രീകൃത നൃത്തം ആണ് .
മന്ദർ, ധോൾ , ബൻസി തുടങ്ങിയ ഉപകരണങ്ങളുടെ സംഗീതം ഈ നൃത്തത്തിന്റെ ഒപ്പം ഉപയോഗിക്കുന്നു.
സ്ത്രീകൾ പരസ്പരം കൈപിടിച്ച് ഒരു രേഖാരേഖ രൂപപ്പെടുത്തുകയും ഒപ്പം വൃത്താകൃതിയിൽ നൃത്തം ചെയ്യുകയും ചെയ്യുന്നു.
ഈ നൃത്ത രൂപത്തിലെ നൃത്തചലനങ്ങൾക്ക് സ്ത്രീഭംഗിയുണ്ട്.
സ്ത്രീകൾ പാടുകയും നൃത്തം ചെയ്യുകയും ചെയ്യുമ്പോൾ പുരുഷന്മാർ സംഗീതോപകരണങ്ങൾ വായിക്കുന്നു.
കരം, ജിതിയ എന്നീ ഉത്സവങ്ങളിലാണ് ഈ നൃത്തം അവതരിപ്പിക്കുന്നത്.
മുറ്റത്ത് നടത്തുമ്പോൾ ഈ നൃത്തത്തെ അംഗനൈ എന്നും വിളിക്കുന്നു.
സന്ദർഭവും നൃത്ത ശൈലിയും അനുസരിച്ച്, അംഗ്നൈയെ ചന്ദന്തരി, പഹിൽസഞ്ജ, അദ്രതിയ, ഭിൻസാരിയ, ഉദവോവ, തദൗവ, ലഹസുവ, ഖേംത, ദൈദ്ധര, രാസ്ക്രീഡ എന്നിങ്ങനെ പല തരങ്ങളായി ഈ നൃത്തത്തെ തരം തിരിച്ചിരിക്കുന്നു.
പ്രദേശമനുസരിച്ച്, പുർബഹ, പച്ചിമഹ, ഉത്തരാഹ, ദക്ഷിണഹ, സോൻപുരിയ, നാഗ്പുരിയ, ജഷ്പുരിയ, ഗംഗ്പുരിയ, ഹെന്ത്ഘട്ടിയ, അസമിയ എന്നിങ്ങനെയും ഈ നൃത്ത രൂപത്തെ തരം തിരിച്ചിരിക്കുന്നു.
ആഷാഢ മാസത്തിൽ (ജൂൺ-ജൂലൈ) ആരംഭിക്കുന്ന നൃത്തങ്ങൾ കാർത്തിക മാസം (ഒക്ടോബർ-നവംബർ) വരെ തുടരും.
തുടർന്ന് വിവാഹ സീസൺ ആരംഭിക്കും.
പിന്നീട് ഡോംകാച്ച് നൃത്തത്തിന്റെ സീസൺ ആരംഭിക്കുന്നു.
ജനനം ഇംഗ്ലീഷ് വിലാസം https://ml.wikipedia.org/wiki/Birth ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
A woman giving birth on a birth chair, circa 1515
മാതൃശരീരത്തിൽ നിന്ന് സന്താനങ്ങൾ ഉണ്ടാകുന്ന പ്രക്രിയയാണ് ജനനം .
സസ്തനികളികളിൽ ഇത് പ്രസവം എന്നാണ് അറിയപ്പെടുന്നത്.
സസ്തനികളുടെ ഗർഭകാലം കുഞ്ഞ് പുറത്തുവരുന്നതോടെ അവസാനിക്കുന്നു.
ജനനി (ചലച്ചിത്രം)
1999-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ജനനി.
, രാജീവ്നാഥ് സംവിധാനം ചെയ്തു, സിദ്ദിഖ് പ്രധാന വേഷത്തിൽ അഭിനയിച്ചു.
ആ വർഷത്തെ മികച്ച സംവിധാനത്തിനുള്ള ദേശീയ ചലച്ചിത്ര പുരസ്കാരം രാജീവ് നാഥി ന് ഈ ചിത്രത്തിലൂടേ ലഭിച്ചു.
അനാഥയായ ഒരു കുഞ്ഞിനെ പരിപാലിക്കുന്ന ഏഴ് കന്യാസ്ത്രീകളുടെ കഥയാണ് ചിത്രം പറയുന്നത്.
അഭിനേതാക്കൾ പിതാവായി സിദ്ദിഖ് സിസ്റ്റർ മേരി ആൻ ആയി കവിത ലാഡ്‌നിയർ ലത്തീഫ് ഡോക്ടറായി സീനിയർ വിക്ടോറിയയായി റോസ്ലിൻ വേലക്കാരി ഏലിയാമ്മയായി ശാന്തകുമാരി രുഖ്മിണി സ്വീകരണം
2000-ൽ പാം സ്പ്രിംഗ്സ് ഫിലിം ഫെസ്റ്റിവലിൽ സിനിമയെ അവലോകനം ചെയ്തുകൊണ്ട് വെറൈറ്റിയിലെ റോബർട്ട് കോഹ്‌ലർ അഭിപ്രായപ്പെട്ടു, "പ്രായമായ ഒരു കന്യാസ്ത്രീ കോൺവെന്റ് സംസ്കാരത്തിലേക്ക് എങ്ങനെ യോജിക്കും എന്നതിനെക്കുറിച്ചുള്ള ഒരു നാടകമായി കാണപ്പെടുന്നത് വിവിധ നിരുപദ്രവകരമായ ബന്ധങ്ങളുടെ ക്രമരഹിതമായ ക്രമങ്ങളിൽ ലയിക്കുന്നു".
അവലംബം പുറംകണ്ണികൾ ജനനി ഇന്റർനെറ്റ് മൂവി ഡാറ്റാബേസിൽ
ചിൽഡ്രൻ ഓഫ് മെൻ (ചലച്ചിത്രം)
2006 ൽ പുറത്തിറങ്ങിയ പി.ഡി ജെയിംസിന്റെ ചിൽഡ്രൻ ഓഫ് മെൻ എന്നു പേരിട്ടിരിക്കുന്ന നോവലിൽ നിന്ന് രൂപാന്തരപ്പെടുത്തി അൽഫോൻസോ ക്വാറൻ സഹ-രചനയും സംവിധാനം നിർവ്വഹിച്ച ഒരു ആംഗ്ലോ-അമേരിക്കൻ ഡിസ്റ്റോപ്പിയൻ സയൻസ് ഫിക്ഷൻ ചലച്ചിത്രമാണ് ചിൽഡ്രൻ ഓഫ് മെൻ (Children of Men).
ഇതിന്റ തിരക്കഥയുടെ പകർപ്പാവകാശം അഞ്ച് എഴുത്തുകാർക്ക് നൽകി.
കൂടാതെ ക്ലൈവ് ഓവൻ പകർപ്പാവകാശമില്ലാത്ത  സംഭാവനകളും നൽകി.
സിനിമ നടക്കുന്ന കാലം 2027 ആണ്.
രണ്ടു പതിറ്റാണ്ടിലെ മനുഷ്യ വന്ധ്യത സമൂഹത്തെ തകർച്ചയുടെ വക്കിലെത്തിക്കുന്ന കാലവും സംഭവങ്ങളുമാണ് ഈ സിനിമ പറയുന്നത്.
അഭയാർഥികൾ യുണൈറ്റഡ് കിംഗ്ഡത്തിലെ വന്യജീവി സങ്കേതം തേടിനടക്കുന്നു.
അവിടെ അവരെ സർക്കാർ തടങ്കലിൽ പീഡനത്തിനിരയാക്കി മടക്കി അയക്കുകയും  ചെയ്യുന്നു.
ഓവൻ പൗര സേവകനായ തിയോ ഫറോൺ ആയി അഭിനയിക്കുന്നു.
അദ്ദേഹം ഒരു അഭയാർഥിയെ (ക്ലെയർ-ഹോപ്പ് ആഷൈറ്റി) കുഴപ്പത്തിൽ നിന്ന് രക്ഷപ്പെടാൻ സഹായിക്കുന്നു.
ജൂലിയൻ മൂർ, മൈക്കൽ കെയ്ൻ, ചിവറ്റെൽ എജിയോഫോർ, പാം ഫെറിസ്, ചാർലി ഹുന്നം എന്നിവരും ചിൽഡ്രൻ ഓഫ് മെനിൽ അഭിനയിക്കുന്നു.
അനുബന്ധം ↑ 1 2 ↑ ↑ ↑ ↑ ↑
ചീങ്കണ്ണി ഇംഗ്ലീഷ് വിലാസം https://ml.wikipedia.org/wiki/Gharial
ഉരഗവർഗ്ഗത്തിൽപ്പെടുന്ന ശീതരക്തമുള്ള ഒരു ജീവിയാണ് ചീങ്കണ്ണി അഥവാ മീൻമുതല ( Gharial ).
ഇന്ത്യൻ ഉപഭൂഖണ്ഡത്തിലെ വടക്ക് കിഴക്കൻ ഭാഗങ്ങളിൽ കാണപ്പെടുന്ന മുതല വിഭാഗമാണ് വെള്ളത്തിലോ വെള്ളത്തിനു സമീപമോ ജീവിക്കുന്ന ഇവ കരയിലാണ്‌ മുട്ടയിടുന്നത്.
മീൻമുതലയുടെ ശൽക്കങ്ങൾ വളരെ കടുപ്പമുള്ളവയാണ്.
ഗംഗയുടെ തീരങ്ങളിലാണ് ആദ്യമായി ഈ വർഗ്ഗത്തെ രേഖപ്പെടുത്തിയത്.
അതിനാൽ ശാസ്ത്രീയനാമം ഗവിയാലിസ് ഗാൻജെറ്റികുസ് എന്നു വന്നു.
ശുദ്ധജല മത്സ്യങ്ങളെയാണ് പ്രധാനമായും ഭക്ഷണമാക്കുന്നത്.
1930 കളോടെ ഇവയുടെ സംഖ്യ ക്രമാതീതമായി കുറയുകയുണ്ടായി.
ഇപ്പോൾ ഗാരിയൽ വിഭാഗത്തിൽപെട്ട 250 എണ്ണമേ ഇത്തരം മുതലകൾ ഇന്ത്യയിൽ അവശേഷിക്കുന്നുള്ളു വിതരണം
ഇൻഡ്യ,പാകിസ്താൻ ,നേപ്പാൾ ,ഭൂട്ടാൻ ,ബംഗ്ലാദേശ് എന്നീ രാജ്യങ്ങളിൽ കാണപ്പെടുന്നു.
ഏകദേശം അഞ്ച് മീറ്ററോളം നീളം കാണുന്നു  സിന്ധു ,ഗംഗ, ബ്രഹ്മപുത്ര , ഐരാവതി , മഹാനദീ തടങ്ങളിൽ ആണ് ആവാസം.
കേരളത്തിൽ സ്വാഭാവികമായി കാണപ്പെടുന്നില്ല.
തിരുവ്നന്തപുരത്തും തൃശ്ശൂരും മൃഗശാലകളിൽ ഉണ്ട്.
മൽസ്യം ആണ് ഇവയുടെ പ്രധാന ഭക്ഷണം.
അനിയന്ത്രിതമായ മൽസ്യബന്ധനവും നദീ മലിനീകരണവും നിമിത്തം 500 ൽ താഴെയാണ് ഇപ്പോഴത്തെ എണ്ണം.
ഗാരിയൽ എന്ന ഇനത്തിൽപ്പെട്ട, വംശനാശം വന്നു കൊണ്ടിരിക്കുന്ന മുതലകളെ സംരക്ഷിക്കുന്നതിലൂടെ പ്രശസ്തനായ പരിസ്ഥിതി പ്രവർത്തകനും  ഉരഗ ഗവേഷകനുമാണ് റോമുലസ് വിറ്റേക്കർ .
ഏറ്റവും നീളം കൂടിയ ഒരു മുതല വിഭാഗമാണ് ഗാരിയൽ.
ഈ വിഭാഗത്തിലെ ആൺ മുതലകൾക്ക് 6 മീറ്റർ (20 ft) വരെ നീളമുണ്ടാകും.
മൂർച്ചയേറിയ 110 ഓളം പല്ലുകൾ പ്രായമെത്തിയ മുതലകൾക്ക് ഉണ്ടാകും.
ഇവയുടെ ഉദര ഭാഗത്ത് മഞ്ഞ കലർന്ന വെളുത്ത നിറമായിരിക്കും ഉണ്ടാവുക.
വംശനാശത്തിന്റെ കാരണങ്ങൾ
നദീതീരത്തെ ജൈവിക പരിതഃസ്ഥിതിയിൽ വന്ന മാറ്റങ്ങൾ, ഉപേക്ഷിക്കപ്പെട്ട മീൻ വലകളുടെ സാന്നിധ്യം, ശുദ്ധജല മത്സ്യങ്ങളുടെ വംശനാശം എന്നിവ ഇവയുടെ വംശനാശത്തിന് ഹേതുവായി തീർന്നിട്ടുണ്ട്.
ഇവയെ ത്വക്കിന് വേണ്ടിയും തദ്ദേശവാസികൾ തനത് മരുന്നുകളുടെ നിർമ്മാണത്തിനുമാണ് ഇവയെ വേട്ടയാടുന്നത്.
മീൻപിടുത്തക്കാർ ആഹാരത്തിനായും ഇവയെ കൊല്ലാറുണ്ട്.
Male gharial at the San Diego Zoo ഇതും കാണുക
ചീങ്കണ്ണിപ്പുഴ ഇംഗ്ലീഷ് വിലാസം https://ml.wikipedia.org/wiki/Cheenkanni_River ആറളം വന്യജീവി സംരക്ഷണകേന്ദ്രത്തിൽ നിന്നും ചീങ്കണ്ണിപ്പുഴ
വളപട്ടണം പുഴയുടെ പോഷകനദിയാണ് ചീങ്കണ്ണിപ്പുഴ .
ആറളം വന്യജീവി സങ്കേതത്തോടു ചേർന്നാണ് ചീങ്കണ്ണി പുഴ ഒഴുകുന്നത് .
ആറളം വനാന്തരങ്ങളിൽ നിന്നാരംഭിക്കുന്ന 167-ൽ പരം അരുവികൾ ചീങ്കണ്ണിപ്പുഴയ്ക്ക് ജീവൻ പകരുന്നു.
മിസ് കേരള മത്സ്യം ഈ പുഴയിൽ കാണപ്പെടുന്നുണ്ട്.
വേനലിൽ വറ്റിവരളാതെയും മഴക്കാലത്ത് കരകവിഞ്ഞും ഒഴുകുന്ന ചീങ്കണ്ണിപ്പുഴയിൽ മീൻമുട്ടി, ചാവിച്ചി എന്നീ രണ്ട് വെള്ളച്ചാട്ടങ്ങളുണ്ട്.
ആറളം വന്യജീവി സങ്കേതത്തിന്റെ പ്രവേശനകവാടത്തിൽ നിന്നും 15 കിലോമീറ്റർ ഉള്ളിലായാണ് മീൻമുട്ടി വെള്ളച്ചാട്ടം.
അവലംബം ഇതു കൂടി കാണുക ബാവലിപ്പുഴ പുറത്തേക്കുള്ള കണ്ണികൾ
ചീങ്കണ്ണി പൈപ്പ്മത്സ്യം ഇംഗ്ലീഷ് വിലാസം https://ml.wikipedia.org/wiki/Syngnathoides_biaculeatus
കടൽവാസിയായ ഒരു മൽസ്യമാണ് ചീങ്കണ്ണി പൈപ്പ്മത്സ്യം അഥവാ Alligator Pipe Fish.
( ശാസ്ത്രീയനാമം : Syngnathoides  biaculeatus ) .
ചിൽഡ്രൻ ഡാൻസിംഗ് അറ്റ് എ പാർട്ടി ഇംഗ്ലീഷ് വിലാസം https://ml.wikipedia.org/wiki/Children_Dancing_at_a_Party
നോർമൻ റോക്ക്‌വെലിൻ്റെ ചിൽഡ്രൻ ഡാൻസിംഗ് അറ്റ് എ പാർട്ടി എന്ന ചിത്രം 1918 ജനുവരി 26 ലക്കം ദി സാറ്റർഡേ ഈവനിംഗ് പോസ്റ്റിന്റെ പുറംചട്ടയായി ഉപയോഗിച്ചതാണ്.
ഈ പെയിന്റിംഗിനെ ബോയ് സ്റ്റെപ്പിംഗ് ഓൺ ഗേൾസ് ടോ , പാർഡൻ മി എന്നീ പേരുകളിലും വിളിക്കുന്നു.
23x19 ഇഞ്ച് അളവിലുള്ള പെയിന്റിംഗ് ഇപ്പോൾ നാഷണൽ മ്യൂസിയം ഓഫ് അമേരിക്കൻ ഇല്ലസ്ട്രേഷന്റെ ശേഖരത്തിലാണ് ഉള്ളത്.
നൃത്തം ചെയ്യുന്നതിനിടയിൽ ഒരു ആൺകുട്ടി ആകസ്മികമായി പെൺകുട്ടിയുടെ കാലിൽ ചവിട്ടിയതിനെ തുടർന്നുണ്ടാകുന്ന നർമ്മത്തിൽ പൊതിഞ്ഞതും ലജ്ജ തുളുമ്പുന്നതുമായ സാഹചര്യം പെയിന്റിംഗ് കാണിക്കുന്നു.
ചിത്രത്തിലെ പെൺകുട്ടി അവളുടെ കാൽ പിടിച്ച് ആൺകുട്ടിയെ നോക്കി “നിങ്ങൾ എന്തിനാണ് അങ്ങനെ ചെയ്തത്?”
എന്ന് ചോദിക്കുന്നതായി തോന്നുന്നു.
ആൺകുട്ടി കൈകൾ പിടിച്ച്, കൈപ്പത്തികൾ ഉയർത്തി, പെൺകുട്ടിയോട് മാപ്പ് പറയാൻ ശ്രമിക്കുന്നതായും തോന്നുന്നു.
കുട്ടിയുടെ ചുവന്ന കവിളുകൾ സംഭവിച്ച സാഹചര്യത്തിൽ ലജ്ജിക്കുന്നു.
പശ്ചാത്തലത്തിൽ നൃത്തം ചെയ്യുന്ന രണ്ടാമത്തെ ഇണകളുണ്ട്.
അവർക്ക് മുന്നിലെ രംഗം അവരെ രസിപ്പിക്കുന്നതായി തോന്നുന്നു.
കുട്ടികൾ ധരിച്ചിരിക്കുന്ന വസ്ത്രങ്ങൾ ഒരു ഔപചാരികതയും തോന്നിപ്പിക്കുന്നു.
ചിൽഡ്രൻസ് സോങ്സ്
1983-ൽ തരംഗിണി സ്റ്റുഡിയോ, കാസറ്റ് രൂപത്തിൽ പുറത്തിറക്കിയ കുട്ടികൾക്കുള്ള പാട്ടുകളുടെ സമാഹാരമാണ് Children's Songs ( കുട്ടികളുടെ പാട്ടുകൾ ).
ആലപ്പി രംഗനാഥിൻ്റെ സംഗീതസംവിധാനത്തിൽ ബിച്ചു തിരുമല രചിച്ച ഈ സമാഹാരത്തിലെ പാട്ടുകൾ പാടിയിരിക്കുന്നത് യേശുദാസ് , ചിത്ര , ഗീതു എന്നിവരാണ്.
ഓരോ പാട്ടുകളും കുട്ടികൾക്കായുള്ള പ്രശസ്തമായ നാടോടിക്കഥകളുടെ ഗാനാവിഷ്കാരമാണ്.
യേശുദാസിൻ്റെ ശബ്ദത്തിൽത്തന്നെയുള്ള ആമുഖത്തോടെയാണ് ഓരോ പാട്ടുകളും ആരംഭിക്കുന്നത്.
സൈഡ് എ ട്രാക്ക് പാട്ട് പാടിയവർ കഥ 1 പാത്തുപതുങ്ങി യേശുദാസ്, ചിത്ര ആമയും മുയലും 2 കാറ്റത്തും വെയിലത്തും യേശുദാസ് 3 പണ്ടൊരുപുഴയരികിൽ യേശുദാസ്, ചിത്ര 4 ഒരിടത്തൊരുനാൾ യേശുദാസ് 5 പണ്ടുപണ്ടൊരു കൊക്ക് യേശുദാസ്, ചിത്ര, ഗീതു 6 എലിക്കൂട്ടം യേശുദാസ്
സൈഡ് ബി ട്രാക്ക് പാട്ട് പാടിയവർ കഥ 1 ഏഴുനിലമാളിക യേശുദാസ്, ചിത്ര 2 കോടക്കാറ്റൂഞ്ഞാലാടും കായൽത്തീരം യേശുദാസ് 3 കൊടിയ വേനൽക്കാലം യേശുദാസ്, ചിത്ര 4 മീനമാസത്തിലെ ചിത്ര 5 താറാവ് താറാവ് പുള്ളിത്താറാവ് യേശുദാസ്, ചിത്ര, ഗീതു പൊൻമുട്ടയിടുന്ന താറാവ് 6 കരടിമട യേശുദാസ് രണ്ടാം ഭാഗം
1989-ൽ ചിൽഡ്രൻ സോങ്സിൻ്റെ രണ്ടാം ഭാഗവും തരംഗിണി പുറത്തിറക്കിയിരുന്നു.
ഈ ഭാഗത്തിലെ പാട്ടുകൾ യേശുദാസും പി. സുശീലയുമാണ് പാടിയിരിക്കുന്നത്.
വെബ് കണ്ണികൾ http://en.msidb.org/a.php?70 http://malayalasangeetham.info/a.php?6785
ചിൽറ്റേൺ-എംറ്റി പൈലറ്റ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Chiltern-Mt_Pilot_National_Park
ചിൽറ്റേൺ-എംറ്റി പൈലറ്റ് ദേശീയോദ്യാനം ആസ്ത്രേലിയയിലെ വിക്റ്റോറിയയിലെ ഹ്യൂ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് .
മെൽബണിൽ നിന്നും വടക്കു-കിഴക്കായി ഏകദേശം 275 കിലോമീറ്റർ അകലെ സ്ഥിതിചെയ്യുന്ന ഈ ദേശീയോദ്യനം 21,650 ഹെക്റ്റർ വിസ്തീർണ്ണമുണ്ട്.
ഹ്യൂം ഫ്രീവേയ്ക്കും അൽബറി-മെൽബൺ റെയ്ൽപ്പാതയ്ക്കും കുറുകെയായി ബീച്വർത്തിൽ നിന്നും പടിഞ്ഞാറേയ്ക്കും ചിൽറ്റലിനു പറിഞ്ഞാറേയ്ക്കും ഈ ദേശീയോദ്യാനം വ്യാപിച്ചുകിടക്കുന്നു.
അവലംബം Chiltern-Mount Pilot National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചീങ്കണ്ണി പുനഃരധിവാസ ഗവേഷണ കേന്ദ്രം
ചീങ്കണ്ണി പുനഃരധിവാസ ഗവേഷണ കേന്ദ്രം (Crocodile Rehabilitation and Research Centre) തിരുവന്തപുരത്തിനടുത്ത നെയ്യാർ ഡാമിലാണ്.
ഇവിടെ ചീങ്കണ്ണികളെ പ്രജനനം നടത്തി വളർത്തുന്ന കേന്ദ്രമാണ്.
വിനോദ സഞ്ചാരികളെ ആകർഷിക്കുന്ന സ്ഥലമാണ്.
ചീങ്കണ്ണി ഫാം
1977ലാണ് ഫാം തുടങ്ങിയത്.
144 മഗ്ഗർ ചീങ്കണ്ണികളെ വളർത്തുന്നു..
നെയ്യാർ ഡാമിലേക്കും നെയ്യാർ നദിയിലേക്കും ചീങ്കണ്ണികളെ തുറന്നു വിടുന്നതിനനുസരിച്ച് ഫാമിലെ ചീങ്കണ്ണികളുടെ എണ്ണത്തിൽ മാറ്റം വരും.
അവിടെ വന ഗോത്ര ഗ്രാമങ്ങളിൽ നിന്നു പിടിക്കുന്ന പാമ്പു പോലുള്ള ഉരഗങ്ങളെ അവയുടെ ആവാസ വ്യവസ്ഥയിലേക്ക് വിടുന്നതുവരെ ഇവിടെ സംരക്ഷിക്കുന്നു സ്റ്റീവ് ഇർവിൻ സ്മാരകം
ചീങ്കണ്ണി വേട്ടക്കാരനെന്നു  പേരുകേട്ട പ്രകൃതിശാസ്ത്ര വിദഗ്ദ്ധനായിരുന്ന, ഡൊക്യുമെന്ററി ചിത്രീകരണത്തിനിടെ മരണമടഞ്ഞ സ്റ്റീവ് ഇർവിന്റെ സ്മരണാർഥം 2007ൽ സ്ഥാപിച്ചതാണിത്.
ഒരു സ്പോർട്സ്‌മാന്റെ സ്മരണക്കായി ഉണ്ടാക്കിയ ലോകത്തെ അറിയപ്പെടുന്ന ആദ്യത്തെ ചീങ്കണ്ണി പാർക്കാണ് അത്.
ഇർവിന്റെ പൂർണ്ണകായ പ്രതിമ കേരളവനം വകുപ്പ് മുമ്പ് കവാടത്തിൽ സ്ഥാപിച്ചിരുന്നെങ്കിലും പിന്നീട് മാറ്റി.
ചിൽഡ്രൻസ് പാർക്ക് ഇംഗ്ലീഷ് വിലാസം https://ml.wikipedia.org/wiki/Children%27s_Park
ഷാഫി ചെയ്ത് 2019 ജൂൺ 5ന് പ്രദർശനത്തിനെത്തിയ ഒരു കോമഡി ചലച്ചിത്രമാണ് ചിൽഡ്രൻസ് പാർക്ക് റാഫി തിരക്കഥയൊരുക്കിയ ഈ ചിത്രത്തിൽ വിഷ്ണു ഉണ്ണികൃഷ്ണൻ , ഷറഫുദ്ദീൻ , ധ്രുവൻ , മാനസ രാധാകൃഷ്ണൻ , ഗായത്രി സുരേഷ് , ജോയ് മാത്യു , ശിവജി ഗുരുവായൂർ എന്നിവർ അഭിനയിച്ചു.
അരുൺരാജാണ് ഈ ചിത്രത്തിൻറ്റെ സംഗീത സംവിധാനം ചെയ്തത് .
ഫൈസൽ അലി ഛായാഗ്രഹണം നിർവഹിച്ച ഈ ചിത്രത്തിന്റെ ചിത്രസംയോജനം കൈകാര്യം ചെയ്തത് വി.സാജനാണ്.
പ്രദർശനശാലകളിൽ നിന്നും മിശ്രാഭിപ്രായം ലഭിച്ച ഈ ചിത്രം ബോക്സ് ഓഫീസിൽ വൻ പരാജയം നേരിട്ടു.
ജെറിയും( വിഷ്ണു ഉണ്ണികൃഷ്ണൻ ) ഋഷിയും( ധ്രുവൻ ) ഉറ്റ സുഹൃത്തുക്കൾ ആണ്.
ഋഷിയുടെ അച്ഛൻ മരിക്കുന്നതിന് മുമ്പ് എഴുതി 
വെച്ച വിൽപത്രത്തിൽ ഋഷിയ്ക്ക് ഒന്നും ലഭിക്കില്ല എന്ന് മനസ്സിലാകുന്നു.
ബാക്കിയുള്ള സ്വത്തുക്കൾ ഋഷിയുടെ അച്ഛൻ ഊട്ടിയിലുള്ള ചിൽഡ്രൻസ് പാർക്ക് എന്നറിയപ്പെടുന്ന ഒരു അനാഥാലയത്തിന് എഴുതി വെച്ചിരിക്കുകയാണ്.
ആ സ്വത്തുക്കൾ കൈ വിട്ടു പോകാതിരിക്കുവാൻ വേണ്ടി ഋഷിയും,ജെറിയും ഊട്ടിയിലെ ചിൽഡ്രൻസ് പാർക്കിലേക്ക് തിരിക്കുന്നു.
ഇപ്പോൾ പ്രവർത്തന രഹിതമായി നില നിൽക്കുന്ന ആ അനാഥാലയത്തിൻറ്റെ ആകെയുള്ള ഉടമസ്ഥൻ ശരീരം തളർന്നു കിടക്കുന്ന ഗോവിന്ദൻ മാഷാണ്( ജോയ് മാത്യു ).
മാഷിന് ഒരു മകളുണ്ട് പ്രാർത്ഥന( മാനസ രാധാകൃഷ്ണൻ ).
തങ്ങളുടെ പദ്ധതി നടപ്പാക്കാൻ വേണ്ടി ജെറിയും,ഋഷിയും രാഷ്ട്രീയ പ്രവർത്തകനായ ലെനിൻ അടിമാലിയെ ( ഷറഫുദ്ദീൻ ) സഹായത്തിനു കൂടെ കൂട്ടുന്നു.
പ്രവർത്തന രഹിതമായി കിടന്നാൽ അനാഥാലയം ഗവൺമെന്റിലേക്ക് പോകുമെന്ന് തിരിച്ചറിഞ്ഞ മൂവരും കുട്ടികളെ കൊണ്ട് ഭിക്ഷാടനം നടത്തുന്ന ഒരു മാഫിയയുടെ കൈകളിൽ നിന്ന് കുട്ടികളെ രക്ഷിച്ചു ചിൽഡ്രൻസ് പാർക്കിൽ എത്തിക്കുന്നു.
അങ്ങനെ സന്തോഷകരമായി മുന്നോട്ട് നീങ്ങവേ പ്രാർത്ഥനയും ,ജെറിയും പ്രണയത്തിലാകുന്നു.
അതോടൊപ്പം തന്നെ ലെനിന്റെ പാർട്ടി നേതാവായ കോരയുടെ ( ശിവജി ഗുരുവായൂർ ) മകളുമായി ധ്രുവനും പ്രണയത്തിലാകുന്നു.
ലെനിൻ പ്രണയിച്ചു വഞ്ചിച്ച വിജി( ഗായത്രി സുരേഷ് ) ഒരു കൈകുഞ്ഞും ആയി അനാഥാലയത്തിലേക്ക് വരുന്നു.
അതിനെ അവിടെ വളർത്തുന്നു.
തുടർന്ന് രസകരമായ സംഭവ വികാസങ്ങൾ അരങ്ങേറവേ 
അനാഥാലയത്തിലെ കുട്ടികളെ പിടിച്ചു കൊണ്ട് പോകുവാൻ മുത്ത് പാണ്ടി(അരുൾ ദാസ്) എന്ന ഒരാളും ഗുണ്ടകളും എത്തുന്നു..
അവരെ ജെറിയും,ഋഷിയും,ലെനിനും ചേർന്ന് നേരിടുന്നു.
അവസാനം എല്ലാവരും സന്തോഷത്തോടെ അനാഥാലയത്തിൽ കഴിയുന്നു.
കഥാപാത്രങ്ങൾ വിഷ്ണു ഉണ്ണികൃഷ്ണൻ - ജെറി ധ്രുവൻ - ഋഷി ഷറഫുദ്ദീൻ - ലെനിൻ അടിമാലി ഗായത്രി സുരേഷ് - വിജി മാനസ രാധാകൃഷ്ണൻ - പ്രാർത്ഥന സൗമ്യ മേനോൻ - നിമ്മി ജോയ് മാത്യു - ഗോവിന്ദൻ മാഷ് കൊല്ലം സുധി - ബിനു അടിമാലി അരുൾ ദാസ് - മുത്ത് പാണ്ടി നോബി മാർക്കോസ് - ചായക്കടക്കാരൻ ഹരീഷ് കണാരൻ - ദിനകരൻ ശിവജി ഗുരുവായൂർ - കോര/നിമ്മിയുടെ അച്ഛൻ പൊന്നമ്മ ബാബു - നിമ്മിയുടെ അമ്മ ശ്രീജിത്ത് രവി - എ.സി.പി. അലക്സ് റാഫി - അഡ്വക്കേറ്റ് തോമസ് അഗസ്റ്റിൻ/ജെറിയുടെ അച്ഛൻ ബാലചന്ദ്രൻ ചുള്ളിക്കാട് - ഋഷിയുടെ അച്ഛൻ സംഗീതം
അരുൺ രാജ് ഈ ചിത്രത്തിന്റെ സംഗീതവും, ബിജിബാൽ പശ്ചാത്തല സംഗീതവും നിർവഹിച്ചു.
എന്തോരം -നജീം അർഷാദ് കണ്ണാംതുമ്പി കൂട്ടം - വിജയ് യേശുദാസ് , റിമി ടോമി ,മൃദുല വാര്യർ,മാസ്റ്റർ സാഹിർ ബാദുഷ ഓമനത്തിങ്കൾ -കാർത്തിക്,മൃദുല വാര്യർ അവലംബം ↑ പുറത്തേക്കുള്ള കണ്ണികൾ ചിൽഡ്രൻസ് പാർക്ക് ഇന്റർനെറ്റ് മൂവി ഡാറ്റാബേസിൽ
ചീക്കോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Cheacode_Gramapanchayat
മലപ്പുറം ജില്ലയിലെ ഏറനാട് താലൂക്കിൽ, അരീക്കോട് ബ്ളോക്കിലാണ് 23.955 ചതുരശ്രകിലോമീറ്റർ വിസ്തീർണ്ണമുള്ള ചീക്കോട് ഗ്രാമപഞ്ചായത്ത് സ്ഥിതി ചെയ്യുന്നത്.
ചീക്കോട് ഗ്രാമപഞ്ചായത്ത് നിലവിൽ വന്നത് 1963 ഡിസംബർ 21-നാണ്.
നിയോജക മണ്ഡലം കൊണ്ടോട്ടി.
ലോകസഭാ മണ്ഡലം മലപ്പുറം.
അതിരുകൾ കിഴക്ക് - അരീക്കോട്, കീഴുപറമ്പ് ഗ്രാമപഞ്ചായത്തുകൾ പടിഞ്ഞാറ് - പുളിക്കൽ, വാഴക്കാട് ഗ്രാമപഞ്ചായത്തുകൾ തെക്ക് -  മുതുവല്ലൂർ പഞ്ചായത്ത് വടക്ക് - വാഴക്കാട്, കീഴുപറമ്പ് പഞ്ചായത്തുകൾ വാർഡുകൾ പളളിപ്പടി വെട്ടുപാറ .
ചാലിയാർ അതിരിടുന്ന ഗ്രാമം വാവൂർ കുനിത്തലക്കടവ് എളയങ്കാവ് പറപ്പൂര് മുണ്ടക്കൽ ഈസ്റ്റ് ചെറിയാപറമ്പ് ചീക്കോട് ഈസ്റ്റ് ചീക്കോട് വെസ്റ്റ് മുണ്ടക്കൽ വെസ്റ്റ് ഓമാനൂർ ഈസ്റ്റ് പളളിപ്പുറായ ഓമാനൂർ വെസ്റ്റ് കച്ചേരിത്തടം പൊന്നാട് അടൂർ പറമ്പ് കൊളംമ്പലം സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് അരീക്കോട് വിസ്തീര്ണ്ണം 23.955 ചതുരശ്ര കിലോമീറ്റർ ജനസംഖ്യ 42,125 പുരുഷന്മാർ 20,836 സ്ത്രീകൾ 21,289 ജനസാന്ദ്രത 902 സ്ത്രീ : പുരുഷ അനുപാതം 1022 സാക്ഷരത 83.25% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/cheacodepanchayat Archived 2013-11-30 at the Wayback Machine .
ജലപീഠം ഇംഗ്ലീഷ് വിലാസം https://ml.wikipedia.org/wiki/Water_table ജലപീഠത്തിന്റെ അഥവാ ജലവിതാനത്തിന്റെ രൂപീകരണം
ശിലകളിലെ സൂക്ഷ്മരന്ധ്രങ്ങളിൽ ഭൂഗർഭജലം നിറഞ്ഞ് നിശ്ചിത നിരപ്പുവരെ ഉറർന്നുവന്ന് എല്ലാ ഭാഗത്തെയും ഭുഗ്രഭജലം എത്തിനിൽക്കുന്ന ഒരു പ്രതേക വിതനത്തെയാണ് ജലപീഠം/ജലവിതാനം (water table) എന്നു പറയുന്നത്.
ഭൂഗർഭത്തിലേക്ക് ഊർന്നിറങ്ങുന്ന ജലം ശിലകളിലെ സൂക്ഷ്മരന്ധ്രങ്ങളിൽ നിറയുന്നു.
ഭൂവൽക്കത്തിൽ ഒരു നിശ്ചിത നിരപ്പുവരെയുള്ള ഭാഗം ഇങ്ങനെ ജലപൂരിതമാകുന്നു.
ജലപീഠത്തിനു താഴെയുള്ള ഭാഗം ഇങ്ങനെ ജലസംഭരണിയായി വർത്തിക്കുന്നു.
ഈ സംഭരണിയിലുള്ള ജലമാണ് നമുക്ക് കിണറുകളിലൂടെ കിട്ടുന്നത്.
എല്ലാത്തരം ഉറവകളുടെ പുറത്തു വരുന്നതും ഈ ജലം തന്നെ.
സസ്യവളർച്ചയ്ക്കാവശ്യമായ ഈർപ്പം മണ്ണിൽ നിലനിൽക്കുന്നതും ഒരളവുവരെ ഭൂഗർഭ ജലത്തിന്റെ സാന്നിദ്ധ്യത്താലാണ്.
കിണറുകളിലെ ജലം ഒരു പ്രദേശത്തെ ജലപീഠത്തിന്റെ സ്ഥിതിയെക്കുറിച്ച് സൂചന നൽകാൻ പര്യാപ്തമാണ്.
പുതിയതായി കുഴിക്കുന്ന കിണറിന്റെ താഴ്ച ആ പ്രദേശത്തെ ജലപീഠനിരപ്പിൽ എത്തുമ്പോഴാണ് കിണറ്റിൽ വെള്ളം കാണുന്നത്.
തറനിരപ്പുമുതൽ വെള്ളം പ്രത്യക്ഷപ്പെടുന്നതുവരെയുള്ള ലംബദൂരമാണ് ജലപീഠത്തിന്റെ താഴ്ച.
മഴ കൂടുതലുള്ള പ്രദേശങ്ങളിൽ ജലപീഠത്തിന്റെ താഴ്ച ഒന്നു രണ്ട് മീറ്ററുകൾ മാത്രമാണ്.
പക്ഷെ മരുപ്രദേശങ്ങളിൽ ഈ ആഴം നാന്നൂറോ അതിലധികമോ മീറ്ററുകളായിരിക്കും.
ആഴം കൂടിയ കിണറുകളിലെ ജലനിരപ്പ് ജലപീഠത്തിന്റെ നിരപ്പല്ല.
ഇവയിൽ അക്വിഫയറുകളുടെ പ്രവർത്തനം മൂലം ജലനിരപ്പ് ജലപീഠത്തെക്കാൾ താഴ്ന്നാകും ഉണ്ടാകുക.
ജലധാര ഇംഗ്ലീഷ് വിലാസം https://ml.wikipedia.org/wiki/Fountain ബുർജ് ഖലീഫയിലെ ജലധാര
സമ്മർദം ചെലുത്തി അന്തരീക്ഷത്തിലേക്കു തുടർച്ചയായി ജലം തെറിപ്പിക്കുന്നതിനാണ് ജലധാര എന്നു പറയുന്നത്.
ജലധാര രൂപകൽപ്പന ചെയ്യപ്പെടുന്നത്, മുകളിൽ നിന്ന് താഴെയ്ക്ക് പതിക്കുന്ന രീതിയിലും വായുവിലേക്ക് ഉയർത്തുന്ന രീതിയിലുമാണ്.
പത്തൊമ്പാതാം നൂറ്റാണ്ടിന്റെ അവസാനം വരെ ഭൂമിയുടെ ഗുരുത്വാകർഷണം അടിസ്ഥാനമാക്കി ഉയർന്ന ഭാഗങ്ങളിലെ ജലാശയങ്ങളിൽ നിന്നാണ് ജലധാര നിർമിച്ചിരുന്നത്.
ഇപ്പോൾ പമ്പ് ഉപയോഗിച്ച് വെള്ളം വളരെ ഉയരത്തിലും സംഗീതത്തിന്റേയും പ്രകാശത്തിന്റേയും പാശ്ചാത്തലത്തിലും ജലധാരകളുണ്ടാക്കുന്നുണ്ട്.
കുടിവെള്ളം സജ്ജീകരിക്കുന്നതിനും അലങ്കാരത്തിനുമായി ജലധാരകൾ ഉപയോഗിക്കുന്നു.
പ്രശസ്തമായ ജലധാരകൾ സ്വിറ്റ്സർലന്റിലെ ജനീവ പട്ടണത്തിലെ ദ ജറ്റ് ദീയോ ജലധാര (The jet d'eau).
1951 ൽ രൂപകല്പന ചെയ്ത ഈ ജലധാരയാണ് ഉയരത്തിലേക്ക് തള്ളുന്ന ആദ്യത്തെ ആധുനിക ജലധാര സൗദി അറേബ്യയിലെ ജിദ്ദ പട്ടണത്തിലെ കിംഗ്‌ ഫഹദ് ജലധാരയാണ് ഏറ്റവും ഉയരത്തിലേക്ക് തള്ളുന്ന ജലധാര.
ഇതിന്റെ ഉയരം 853 അടി (260 മീറ്റർ).
ദുബായിലെ ബുർജ് ഖലീഫയുടെ സമീപത്ത് സംഗീതത്തിന്റെ അകമ്പടിയോടെയുള്ള ജലധാര.
ചിത്രശാല ബുർജ് ഖലീഫയിലെ ജലധാര ബുർജ് ഖലീഫയിലെ ജലധാര
ജലനീലി
ഏകവർഷിയായ ഒരു ജലസസ്യമാണ് ചെറുവള്ളൽ എന്നും അറിയപ്പെടുന്ന ജലനീലി .
വേനൽ കടുക്കുന്നതോടെ ചെടി നശിച്ചുപോകുന്നു.
ഔഷധഗുണമുണ്ട്, ഇലക്കറിയായും ഉപയോഗിക്കാം.
അവലംബം http://www.flowersofindia.net/catalog/slides/Ceylon%20Hydrolea.html
ജലബാല വൈദ്യ ഇംഗ്ലീഷ് വിലാസം https://ml.wikipedia.org/wiki/Jalabala_Vaidya
ജലബാല വൈദ്യ (ജനനം ആഗസ്റ്റ് 12, 1936) ഇന്ത്യയിലെ മുൻനിരയിൽ നിൽക്കുന്ന സ്റ്റേജ് അഭിനേത്രിയാണ്.
സംസ്കൃത ഇതിഹാസ കാവ്യങ്ങൾക്ക് വ്യാഖ്യാനം നൽകുന്ന സമകാലികനായ ഗോപാൽ ശർമ്മന്റെ ഭാര്യയായ ജലബാല രാമായണം എന്ന പുരാണ കഥയിൽ അറിയപ്പെടുന്ന ഒരു സ്ത്രീകഥാപാത്രത്തെയാണ് അഭിനയിച്ചിരുന്നത്.
ഗോപാൽ ശർമ്മൻ , ജലബാല എന്നിവരുടെ മകളായ അനസൂയ വൈദ്യ എന്നിവർ സ്ഥാപകരും ഡയറക്ടേഴ്സുമായ ന്യൂഡൽഹിയിൽ സ്ഥിതിചെയ്യുന്ന ദ അക്ഷര തിയറ്റേഴ്സ് ഇംഗ്ലീഷ് റ്റൈറ്റിലിൽ നിർമ്മിച്ച ദ രാമായണ എന്ന പുരാണകഥ മാത്രമാണ് ബ്രോഡ്‍വേ നാടകവേദിയിൽ ഇന്നുവരെ അവതരിപ്പിച്ചു വരുന്നത്.
{{ citation }} : Cite has empty unknown parameter: | 10= ( help )
ജലധരനീലം
ജലധരനീലം ഒരു ഭാഷാ വൃത്തമാണ്.
നജന ഗഗം  ജലധരനീലം അവലംബം
വൃത്തമഞ്ജരി - വിക്കിഗ്രന്ഥശാലയിൽ തിരുത്തുക ↑ വൃത്തമഞ്ജരി, ഏ.
ജലധരമാല
ജലധരമാല എന്നത് ഒരു മലയാള ഭാഷ വൃത്തമാണ്.
മം ഭം നാലിൽ ജലധരമാലാ സം മം അവലംബം വൃത്തമഞ്ജരിയിലെ വൃത്തങ്ങൾ
ജലന്ധർ ഇംഗ്ലീഷ് വിലാസം https://ml.wikipedia.org/wiki/Jalandhar
പഞ്ചാബിലെ ഒരു പ്രധാന നഗരവും ജലന്ധർ ജില്ലയുടെ ആസ്ഥാനവുമാണ് ജലന്ധർ .
സംസ്ഥാനതലസ്ഥാനമായ ചണ്ഡിഗഡ് പട്ടണത്തിനു 144 കിലോമീറ്റർ വടക്ക് പടിഞ്ഞാറായി സ്ഥിതി ചെയ്യുന്ന ജലന്ധർ ഒരു മുനിസിപ്പൽ കോർപറേഷൻ കൂടിയാണ്.
2011-ലെ കാനേഷുമാരി പ്രകാരം ജലന്ധറിലെ ജനസംഖ്യ 8,73,725 -ഉം, സാക്ഷരത 85.46 ശതമാനവുമാണ്.
മഹാഭാരതത്തിൽ 'പ്രസ്ഥാല' എന്ന പേരിൽ ജലന്ധർ പരാമർശിക്കപ്പെടുന്നു.
ബിയാസ് , സത് ലജ് നദികൾക്കിടയിലെ ജലന്ധർ ദോബ് ഈ നഗരത്തിന്റെ പേരിലാണ് അറിയപ്പെടുന്നത്.
സ്വാതന്ത്ര്യലബ്ധിക്കു ശേഷം ചണ്ടിഗഡ് നിർമിതമാകുന്നത്‌ വരെ പഞ്ചാബിന്റെ തലസ്ഥാനമായിരുന്നു ജലന്ധർ 
.
പഞ്ചാബിലെ പ്രധാന വ്യാവസായിക കേന്ദ്രം കൂടിയാണ് ജലന്ധർ നഗരം.
ലോകത്തിലെ തന്നെ ഏറ്റവും വലിയ കായിക സാമഗ്രി ഉത്പാദക നഗരമായി ജലന്ധറിനെ വിശേഷിപ്പിക്കാറുണ്ട്.
ഹോക്കി , ക്രിക്കറ്റ്‌ , ഗോൾഫ് എന്നീ കായികങ്ങളിൽ ഒട്ടേറെ പ്രമുഖരെ സൃഷ്ടിച്ച നഗരം കൂടിയാണ് ജലന്ധർ.
1970 -കളിലെ ഹരിത വിപ്ലവത്തിന് ശേഷം ജലന്ധർ പഞ്ചാബിന്റെ കാർഷിക മേഖലയുടെ സിരാകേന്ദ്രമായി മാറി.
അമൃത്സറിനും ദില്ലിക്കുമിടയിൽ സ്ഥിതി ചെയ്യുന്ന ഈ നഗരം ഇരുനഗരങ്ങളെയും ബന്ധിപ്പിക്കുന്ന പ്രധാന റയിൽ‌പാതയിലായതിനാൽ ഉത്തരേന്ത്യയിലെ മറ്റു നഗരങ്ങളിലേക്കും ജലന്ധർ ബന്ധിതമാണ്.
ഉത്തര മേഖല റെയിൽവേയുടെ ഒരു പ്രധാന സ്റ്റേഷൻ കൂടിയാണ് ജലന്ധർ
ആദ്യ ആംഗ്ലോ- സിഖ് യുദ്ധത്തിനു ശേഷം സ്ഥാപിതമായ ജലന്ധർ പടപ്പാളയം ഇന്ന് പാകിസ്താൻ അതിർത്തിയോടുള്ള അടുപ്പം കൊണ്ട് ഏറെ തന്ത്രപ്രധാനമാണ്.
സ്വാതന്ത്ര്യ സമര രക്തസാക്ഷി ഭഗത് സിംഗ് , മുൻ പ്രധാന മന്ത്രി ഐ.കെ. ഗുജ്റാൾ , മുൻ പാകിസ്താൻ പട്ടാള ഭരണാധികാരി സിയ-ഉൽ -ഹക്ക്, ഹോക്കി കളിക്കാരായ പർഗത് സിംഗ്, അജിത്‌ പാൽ സിംഗ്, സുർജീത് സിംഗ്, ക്രിക്കറ്റ്‌ കളിക്കാരായ ലാലാ അമർനാഥ് , ഹർഭജൻ സിംഗ് എന്നിവർ ജലന്ധറിൽ നിന്നുള്ള പ്രമുഖരാണ്.
http://www.pgsciencecity.org/contact.htm ↑ http://www.pgsciencecity.org/contact.htm ↑ http://www.mcjalandhar.in/comissiner-message.html ↑ http://www.mcjalandhar.in/mayor-message.html/
ജലന്ധർ ദൊവാബ് ഇംഗ്ലീഷ് വിലാസം https://ml.wikipedia.org/wiki/Doaba
ഇന്ത്യയിലെ പഞ്ചാബിൽ ബിയാസ് , സത്ലുജ് എന്നീ നദികൾക്കിടയിൽ കിടക്കുന്ന ദൊവാബ് മേഖലയാണ് ജലന്ധർ ദൊവാബ് അഥവാ ദൊവാബ .
ലോകത്തിൽവച്ചുതന്നെ ഏറ്റവും ഫലഭൂയിഷ്ഠമായ പ്രദേശങ്ങളിലൊന്നാണിത്.
ജലന്ധർ , ഹോഷിയാർപൂർ , കപൂർത്തല , ഫഗ്വാര എന്നിവ ഈ മേഖലയിലെ പ്രധാന പട്ടണങ്ങളാണ്.
1845-46 കാലഘട്ടത്തിൽ ഒന്നാം ആംഗ്ലോ-സിഖ് യുദ്ധത്തിൽ തോൽപ്പിക്കപ്പെട്ട സിഖുകാർ ഈ പ്രദേശം അടിയറവച്ചുകൊണ്ടാണ് ബ്രിട്ടീഷുകാരുമായി സന്ധിയിലെത്തിയത്.
ജലപാളിപ്രവർത്തനം ജലപാളീപ്രവർത്തനം നടക്കുന്ന ടയറിന്റെ രേഖാചിത്രം രണ്ട് വാഹനങ്ങളുടെ ജലപാളീപ്രവർത്തനം
ഒരു വാഹനത്തിന്റെ ടയറിനും റോഡിനുമിടയിൽ ജലത്തിന്റെ ഒരു പാളി രൂപം കൊളളുകയും തന്മൂലം റോഡിന് ടയറുമായുളള പിടുത്തം നഷ്ടമാകുന്നതോടെ വാഹനത്തെ നിയന്ത്രിക്കാൻ കഴിയാതെ വരുകയും ചെയ്യുന്ന പ്രതിഭാസമാണ് ജലപാളി പ്രവർത്തനം (Aquaplaning) എന്നറിയപ്പെടുന്നത്.
എല്ലാ ചക്രങ്ങളിലും ഒരേസമയം ഇത് സംഭവിക്കുകയാണെങ്കിൽ, വാഹനം അനിയന്ത്രിതമായി തെന്നിമാറും.
റോഡിന്റെ ഉപരിതലത്തിലെ ജലം കേവലം ഒരു സ്നിഗ്ദ്ധകമായി (Lubricant) പ്രവർത്തിക്കുന്നതുമൂലമുണ്ടാകുന്ന ഒരു വ്യത്യസ്ത പ്രതിഭാസമാണ് ജലപാളി പ്രവർത്തനം.
നനഞ്ഞ പാതകളിൽ ജലപാളി പ്രവർത്തനം നടന്നില്ലെങ്കിൽപോലും പിടുത്തം കുറയും എന്ന കാര്യം നമുക്കനുഭവമുളളതാണ്.
വാഹനത്തിന്റെ ദിശയോ വേഗതയോ മാറ്റുന്ന പ്രവൃത്തികളെല്ലാം തന്നെ ടയറുകളും റോഡും തമ്മിലുള്ള ഘർഷണത്തെ ആശ്രയിച്ചിരിക്കുന്നു.
റബ്ബർ ടയറിൽ കാണപ്പെടുന്ന ചാലുകൾ വെള്ളത്തെ ചിതറിച്ചുകളയാനായി രൂപകൽപ്പന ചെയ്തിട്ടുള്ളതാണ്, നനഞ്ഞ അവസ്ഥയിൽ പോലും ഉയർന്ന ഘർഷണം നിലനിറുത്തുന്നതിന് ഇത് സഹായിക്കുന്നു.
വെള്ളത്തിന്റെ അളവ്, ടയറിന്  ചിതറിത്തെറിപ്പിച്ചു കളയാനാവുന്നതിനെക്കാൾ  കൂടുതലാകുന്നതോടെയാണ്  ജലപാളീപ്രവർത്തനം സംഭവിക്കുന്നത്.
ജലസമ്മർദ്ദം മൂലം ടയറിന്റെ അടിയിലേയ്ക്ക് വെള്ളം ഒരു ആപ്പ് പോലെ തുളഞ്ഞു കയറി ടയറിനെ റോഡിൽ നിന്നും ഉയർത്താൻ ശ്രമിക്കുന്നു.
തുടർന്ന് ടയർ വെളളത്തിനു മുകളിൽ നിരങ്ങിനീങ്ങാൻ തുടങ്ങുകയും നിയന്ത്രണം നഷ്ടപ്പെടുകയും ചെയ്യുന്നു.
ഒന്നിലധികം ടയറുകൾ ജലപാളീ പ്രവർത്തനത്തിന് വിധേയമാകുകയാണെങ്കിൽ വാഹനത്തിന് നിയന്ത്രണം പൂർണ്ണമായി നഷ്ടമാകുകയും അത് എവിടെയെങ്കിലും ഇടിച്ചു നിൽക്കുകയും ചെയ്യും, അതുമല്ലെങ്കിൽ  ഒന്നോ അതിലധികമോ ടയറുകൾ റോഡുമായി വീണ്ടും  സമ്പർക്കത്തിലായി ഘർഷണം വീണ്ടെടുക്കുന്നതുവരെ വാഹനം മന്ദഗതിയിലാകും.
റോഡുപരിതലത്തിൽ തങ്ങിനിൽക്കുന്ന  വെള്ളത്തിൻ്റെ ആഴവും, അത്രയും അളവ് വെളളത്തിൽ ടയറിന് റോഡുമായുളള സംവേദനക്ഷമതയും അനുസരിച്ചായിരിക്കും ജലപാളീപ്രവർത്തനത്തിന്റെ അപകടസാധ്യത.
ജലനിരപ്പുമായി ബന്ധപ്പെട്ട ഘടകങ്ങൾ ഒരു റോഡിലെ വണ്ടിച്ചാലുകൾ.
വാഹനസഞ്ചാരം മൂലം ഉണ്ടാകുന്ന വണ്ടിച്ചാലുകളുടെ ആഴം: ഭാരിച്ച വാഹനങ്ങൾ മൂലം നിരത്തിൽ കാലക്രമേണ ഉണ്ടാകുന്ന വണ്ടിച്ചാലുകൾ റോഡിൽ വെള്ളം തങ്ങിനില്ക്കാൻ ഇടയാക്കുന്നു.
നിരത്തിന്റെ വലുതും ചെറുതുമായ ചേരുവകൾ : നിരത്ത് പാവുന്നതിന് കോൺക്രീറ്റാണ് ഹോട്ട്മിക്സ് അസ്ഫാൽറ്റിനേക്കാൾ നല്ലത്, എന്തെന്നാൽ ഇത് വണ്ടിച്ചാലുകൾ ഉണ്ടാകുന്നതിനെ പ്രതിരോധിക്കുന്നു, എന്നിരുന്നാലും നിരത്തിന്റെ പ്രായത്തെയും നിർമ്മാണ സാങ്കേതികതയെയും ആശ്രയിച്ചായിരിക്കും അതിന്റെ ഫലപ്രാപ്തി.
കോൺക്രീറ്റിന് ആവശ്യമായ ചേരുവ ഉണ്ടെന്ന് ഉറപ്പാക്കാൻ പ്രത്യേക ശ്രദ്ധ ആവശ്യവുമാണ്.
നിരത്തിന്റെ പാർശ്വച്ചരിവും ചായ്‌പ്പും (Grade) :  നിരത്തിന് അതിന്റെ ഇരുവശങ്ങളിലേയ്ക്കും ഉളള ചരിവാണ് പാർശ്വച്ചരിവ് (Cross slope).
ഇത് വെളളം എളുപ്പത്തിൽ ഒഴുകി മാറുന്നതിന് സഹായകമാണ്.
ഒരു പ്രത്യേക സ്ഥലത്ത് റോഡിന്റെ കുത്തനെയുള്ള ചരിവാണ് ചായ്പ്പ് (Grade), ഇത് റോഡിൽ വാഹനം ചെലുത്തുന്ന  ബലത്തെയും ജലമൊഴുക്കിനെയും ബാധിക്കുന്നു.
കയറ്റം കയറുമ്പോൾ ജലപാളിപ്രവർത്തനത്തിനുളള സാധ്യത കുറവാണ്, എന്നാൽ ഒരു ഇറക്കത്തിനും കയറ്റത്തിനും ഇടയ്ക്ക് വെള്ളം തങ്ങിനിൽക്കുന്ന ഭാഗത്ത് ജലപാളിസാധ്യത വർദ്ധിക്കുന്നു.
റോഡിന്റെ പാർശ്വച്ചരിവിന്റെയും ചായ്പ്പിന്റെയും പരിണിതഫലത്തെ  നീരൊഴുക്ക് ചരിവുമാനം (Drainage Gradient) അല്ലെങ്കിൽ "പരിണത ചരിവുമാനം" എന്ന് വിളിക്കുന്നു.
റോഡു രൂപകല്പനാപുസ്തകങ്ങളിൽ മഴസമയത്ത് കട്ടികൂടിയ ജലപാളി ഉണ്ടാകാതിരിക്കുന്നതിനായി നീരൊഴുക്കു ചരിവുമാനം 0.5% കവിയണം എന്ന് നിഷ്കർഷിക്കുന്നു.
എന്നാൽ വക്രപാതച്ചരിവുളളയിടങ്ങളിൽ (Banking of Curve) ഇത് 0.5% ൽ കുറവാണ്.
ഇത്തരം സ്ഥലങ്ങൾ അപകടസാധ്യത കൂട്ടുന്നുവെങ്കിലും അത് ആകെ റോഡുനീളത്തിന്റെ   1% ൽ താഴെയാണ്, പക്ഷേ റോഡിലുണ്ടാകുന്ന തെന്നിമാറൽ അപകടങ്ങളിൽ കൂടുതൽ പങ്കും ഇവിടെയാണ് സംഭവിക്കുന്നത്.